b'\n_START_ARTICLE_\nVermachtas\n_START_PARAGRAPH_\nVermachtas \xe2\x80\x93 Vokietijos ginkluot\xc5\xb3j\xc5\xb3 paj\xc4\x97g\xc5\xb3 pavadinimas 1935\xe2\x80\x931945 m._NEWLINE_Antrojo pasaulinio karo metu Vermacht\xc4\x85 sudar\xc4\x97 sausumos (Heer), j\xc5\xabr\xc5\xb3 (Kriegsmarine) bei oro (Luftwaffe) paj\xc4\x97gos. Kai kuriais atvejais Vermachtui buvo pavaldi ir Waffen-SS.\n_START_SECTION_\nVermachto \xc4\xafk\xc5\xabrimas\n_START_PARAGRAPH_\nIki Vermachto \xc4\xafk\xc5\xabrimo 1935 m. Vokietijos kariuomen\xc4\x97 buvo vadinama reichsveru (vok. Reichswehr). Pagal Versalio taikos sutart\xc4\xaf, Vokietijos armija negal\xc4\x97jo b\xc5\xabti didesn\xc4\x97 nei 100 000 kari\xc5\xb3. Bet 1935 m. kovo 16 d. Vokietijoje \xc4\xafvesta karo prievol\xc4\x97, o t\xc5\xb3 pa\xc4\x8di\xc5\xb3 met\xc5\xb3 spalio 15 d. atidaryta Reicho karo akademija ir Vokietijos armija buvo pervadinta \xc4\xaf vermacht\xc4\x85.\n_START_SECTION_\nVadovyb\xc4\x97\n_START_PARAGRAPH_\nIki 1938 m. Vermachtas buvo pavaldus Reicho karo ministerijai. Ta\xc4\x8diau po Fri\xc4\x8do-Blombergo skandalo 1938 m. vasario 4 d. \xc5\xa1i ministerija buvo panaikinta, o vietoj jos \xc4\xafkurta Vyriausioji vermachto vadovyb\xc4\x97 - (OKW - vok. Oberkommando der Wehrmacht). Nuo to laiko pastarajai buvo nominaliai pavald\xc5\xbeios ginkluot\xc5\xb3j\xc5\xb3 paj\xc4\x97g\xc5\xb3 r\xc5\xab\xc5\xa1i\xc5\xb3 vadovyb\xc4\x97s: Sausumos paj\xc4\x97g\xc5\xb3 vyriausioji vadovyb\xc4\x97 (OKH - vok. Oberkommando des Heeres), Karo laivyno vyriausioji vadovyb\xc4\x97 (OKM - vok. Oberkommando der Marine) ir Karo aviacijos vyriausioji vadovyb\xc4\x97 (OKL - vok. Oberkommando der Luftwaffe). Bet fakti\xc5\xa1kai ginkluot\xc5\xb3j\xc5\xb3 paj\xc4\x97g\xc5\xb3 r\xc5\xab\xc5\xa1ys veik\xc4\x97 beveik nepriklausomai.'